Alegzandra/wili-2018-roplus huggingface dataset:
Asteroīda virsmu klāj regolīts, to izraibinājuši dažāda lieluma triecienkrāteri un klāj akmeņi, turklāt ir neparasti maz nelielu krāteru. NEAR Shoemaker zinātnieki atklāja, ka vairums lielo akmeņu, kuri izsvaidīti pa asteroīda virsmu, cēlušies no viena krātera pēc milzu trieciena pirms apmēram miljards gadiem. Krāteri neoficiāli nodēvēja par Šūmeikera krāteri, godinot amerikāņu zinātnieku Jūdžinu Šūmeikeru (ar šādu vārdu tas minēts daudzās publikācijās), tomēr Starptautiskā Astronomijas savienība 2003. gadā to nodēvēja par Šarlua apgabalu (Charlois Regio). Krāteri radījušais trieciens visticamāk ir iemesls tam, ka apmēram 40 % asteroīda virsmas neklāj par 500 m mazāki krāteri. Sākotnēji domāja, ka mazie krāteri varētu būt aizbērti ar trieciena izsisto materiālu, tomēr tagad ir izpētīts, ka iemesls ir seismiskie viļņi, kuri pēc trieciena izplatījās pa asteroīdu, sagraujot un nolīdzinot sīkākos krāterus.

Parasti piedzimst 2—3 sivēni (var būt 1—8 sivēni), kas tiek dzemdēti un paslēpti alā. Ārpus alas mazuļi iznāk apmēram 3 nedēļu vecumā un sāk sekot savai mātei visur, kur vien viņa iet. Māte tos zīda ar pienu līdz apmēram 6 mēnešu vecumam. Dzimumbriedumu tuksneša kārpcūkas sasniedz 1,5—2 gadu vecumā. Tā kā jaunās kārpcūkas nobriest lēnām, mātītei ir divas mazuļu grupas, kurām ir atšķirīgs vecums (tekošā gada sivēni un iepriekšējā gada mazuļi). Mātītes ir ļoti agresīvas un bezbailīgas, aizstāvot savus mazuļus. Tuksneša kārpcūkas savvaļā dzīvo 7—18 gadus. Vislielākā mirstība ir jaunajām kārpcūkām, izdzīvo tikai 50% no mazuļiem. Tie parasti kļūst par medījumu dažādiem lielajiem plēsējiem, piemēram, lauvām, leopardiem, gepardiem un hiēnām.

Zobenzivs (Xiphias gladius) ir zobenzivju dzimtas (Xiphiidae) vienīgā zivju suga, kas plaši sastopama tropiskajos un mērenajos ūdeņos Atlantijas okeānā, Indijas okeānā un Klusajā okeānā, Vidusjūru, Marmora jūru un Melno jūru ieskaitot. Reizēm zobenzivis iepeld arī aukstos ūdeņos.

Lai nostiprinātu savu varu, Brežņevs augstos amatos ieceļ savus bijušos līdzstrādniekus no Moldāvijas PSR un Dņepropetrovskas laikiem, rodas tā sauktā „Dņepropetrovskas mafija”. Brežņeva bijušais vietnieks Andrejs Kiriļenko tiek pārcelts uz partijas Sekretariātu ar atbildību par kadru politiku. Brežņeva bijušais padotais Nikolajs Ščelokovs 1966. gadā kļūst par PSRS Iekšlietu ministru. Brežņeva vietnieks no Moldāvijas PSR laika, Konstantīns Čerņenko 1965. gada sākumā tiek pārcelts uz darbu Centrālkomitejā, kur vada Brežņeva biroju.

Kims Čenirs (korejiešu: 김정일, Kim Chŏngil/Gim Jeong-il, dzimis 1941. gada 16. februārī, miris 2011. gada 17. decembrī) bija faktiskais Ziemeļkorejas līderis (oficiālais Ziemeļkorejas valsts vadītājs viņa valdīšanas laikā bija mirušais Čenira tēvs Kims Irsens). Kims Čenirs bija arī Korejas strādnieku partijas (komunistu partijas) ģenerālsekretārs. Pēc viņa nāves varu valstī pārņēma viņa jaunākais dēls Kims Čonins.

Ģints zinātniskais vārds Petroica cēlies no grieķu valodas diviem vārdiem: petros — akmens, oikos — mājas jeb apmešānās vieta, tādējādi atspoguļojot putna ieradumu apkārtni vērot, atrodoties uz akmens muguras.
2008. gadā beigusi Alūksnes Mūzikas skolas klavierspēles nodaļu. 2012. gadā beigusi Ernsta Glika Alūksnes Valsts ģimnāziju. 2017. gadā absolvējusi Latvijas Kultūras akadēmiju dramatiskā teātra aktrises specialitātē.

Paulu Koelju ir failu apmaiņas tīklu atbalstītājs un izmanto tos savu grāmatu popularizēšanai. Viņš ievietoja savus darbus tādos tīklos kā BitTorrent un atzīmēja, ka pateicoties tam, "Alķīmiķa" pārdošanas apjomi ir palielinājušies. Koelju norādīja, ka, pēc viņa domām, "ja lasītājam ir iespēja izlasīt dažas nodaļas, viņš vienmēr var izlemt vēlāk grāmatu nopirkt". Šobrīd "Alķīmiķa" nodaļas ir pieejamas Google Books un Koelju aģentūrā Sant Jordi Associados.

1978. gada novembrī Mihaila Suslova protežē Mihails Gorbačovs no Stavropoles tiek pārcelts uz darbu Centrālkomitejā ar atbildību par lauksaimniecību un uzsāk strauju karjeru, 23 mēnešu laikā no apgabala partijas vadītāju kļūstot par Politbiroja biedru 1980. gada oktobrī. Papildus Suslovam, viņu sāk atbalstīt arī Andropovs.

Panarābu spēļu komandu šaha turnīros piedalījusies 2 reizes (2007-2011). Komandu vērtējumā izcīnījusi zelta (2007) un bronzas (2011) medaļas. Individuālajā vērtējumā izcīnījusi zelta (2011) medaļu.

1920. gada februāra otrajā pusē netālu no pilsētas Veļikije Luki nogāzās lidmašīna LVG P-1, ko vadīja vācieties Pauls Lange, kurš veica slepenu misiju vācu komunistu (spartakistu) uzdevumā. Viņam bija jānogādā vēstule Ļeņinam Maskavā. Kārlis Viziņš, kurš atbildēja lielinieku 15. armijā par aviācijas remontdarbiem, Langem ieteica turpināt ceļu pa sauszemi, kamēr viņš saremontēs lidmašīnu, lai Lange varētu ar to atgriezties Vācijā. Lidmašīna turpat, kur bija avarējusi, tika saremontēta un Ābramam, Viziņam, kā arī lidotājam novērotājam Osim tika uzdots pārvietot lidmašīnu uz kādu priekš pacelšanās derīgu laukumu netālu no avārijas vietas. Tā vietā visi trīs veica 380 kilometrus garu pārlidojumu un 1920. gada 22. martā nosēdās pretinieka, tas ir, Latvijas teritorijā Ķekavā netālu no Katlakalna ciema. Lai arī nosēšanās beidzās ar lidmašīnas apgāšanos un bojājumiem spārniem, propellerim u.c. daļām, tomēr vēlāk tā tika saremontēta un vairākus gadus kalpoja Latvijas armijai.

Stacija Litlamerika II tika ierīkota 1934. gadā virs pirmās stacijas, jo, ekspedīcijai ierodoties, atklājās, ka vecā stacija ir aprakta ar 7 m biezu sniega kārtu. Stacijā tika ierīkota radiostacija, kinoteātris un kūts četrām govīm. Dažām no vecās stacijas ēkām tika ierīkota pieeja ar tuneļu palīdzību. Ledāja fragments, uz kura atradās stacija, uz īsu brīdi atdalījās no šelfa ledāja, bet vēlāk ledāja veselums atjaunojās.

Rietumi jeb vakari ir viena no četrām debespusēm. Rietumi ir pretēji austrumiem. Ģeogrāfiskajās kartēs rietumi parasti atrodas kreisajā pusē. Latviešu valodā rietumus apzīmē ar burtu "R", bet starptautiski — ar burtu "W" (angļu: west). Lai noteiktu, uz kuru pusi ir rietumi, tiek izmantots kompass. Vārds rietumi ir cēlies no tā, ka rietumu pusē noriet Saule.
Šamitofa pirmais kosmiskais lidojums notika 2008. gadā SKS 17. ekspedīcijas sastāvā. Kopš 2008. gada oktobra — SKS 17. ekspedīcijas sastāvā. Uz Starptautisko kosmisko staciju (SKS) viņu nogādāja kosmoplāns Discovery misijā STS-124. Viņš uz zemes atgriezās 2008. gada 30. novembrī kosmoplānā Endeavour kopā ar misiju STS-126.

Kolektīvās varas modelis, kurā katrs no partijas varenajiem centās nepieļaut pārlieku konkurentu varas pieaugumu, nozīmēja to, ka Brežņevam neradās viens, visu atbalstīts pēctecis. Potenciālo mantinieku cīņa par varu izpaudās nepārtrauktā amatu pārdalē un konkurentu varas vājināšanā.

Nagļu pirmā katoļu koka baznīca bijusi jau 18. gadsimtā, ko apkalpojuši bernardieši no Viļāniem. Pēc klosteru slēgšanas draudzi apkalpoja laicīgie priesteri.

Pirms 1970. gada toradži bija gandrīz nezināmi Rietumu tūristiem. 1971. gadā aptuveni 50 eiropieši apmeklēja toradžu zemi. 1972. gadā National Geographic dokumentēja augstākā ranga toradžu augstmaņa, kas tika uzskatīts par pēdējo tīrasiņu dižciltīgo, apbedīšanas rituālu. Filma tika pārraidīta vairākās Eiropas valstīs. Jau 1976. gadā toradžu zemi apmeklēja 12 000 tūristu.

Martins Džonss (angļu: Martin Jones; dzimis 1990. gada 10. janvārī) ir kanādiešu hokejists, vārtsargs. Pašlaik (2015) Džonss spēlē Nacionālās hokeja līgas kluba Sanhosē "Sharks" rindās.

P. Apinis ir dzimis 1958. gadā Rīgā. Pabeidzis Rīgas 5. vidusskolu, 1982. gadā ir absolvējis Rīgas Medicīnas institūta Ārstniecības fakultāti. Precējies, ir trīs meitas.

Dzimusi Rīgā Otrā pasaules kara laikā un emigrējusi uz Zviedriju. 1970. gadā Freivalde absolvēja Upsālas universitāti (Uppsala universitet) un līdz 1976. gadam darbojās Zviedrijas tiesu sistēmā. Pēc tam vairāk nekā desmit gadus strādājusi Patērētāju tiesību aizsardzības pārvaldē, kur pildījusi dažādu amatu pienākumus. 1988. gadā kļuva par Zviedrijas tieslietu ministri. Amatā bija līdz 2000. gadam, izņemot laikposmu no 1991. līdz 1994. gadam, kad viņas pārstāvētā Sociāldemokrātiskā Strādnieku partija atradās opozīcijā. 2003. gada oktobrī kļuva par Zviedrijas ārlietu ministri Jērana Pēšona valdībā. 2004. gada nogalē uz vienu mēnesi bijusi arī premjerministra vietniece. No ārlietu ministres amata atkāpusies 2006. gada martā pēc gadu ilgušas kritikas.

Moduļa virsraksts sākas ar rezervētu vārdu unit, aiz kura seko moduļa nosaukums (identifikators) tieši tāpat, kā gadījumā ar programmas nosaukumu. Nākamais moduļa elements ir atslēgas vārds interface. Tas apzīmē interfeisa sekcijas sākumu modulī - moduļa daļa, kura ir pieejama citiem moduļiem vai programmām, kurās tas tiek izmantots. Programmas modulis var izmantot citus moduļus, tāpēc tos uzskaita operatorā uses. Operators uses (ja tāds vispār ir) var atrasties divās vietās. Pirmkārt, tas var sekot uzreiz pēc atslēgas vārda interface. Šajā gadījumā jebkuras konstantes un datu tipi, kuri aprakstīti šo moduļu interfeisa sekcijā, var tikt izmantoti jebkurā šī moduļa interfeisa daļas aprakstā. Otrkārt, tas var atrasties aiz atslēgas vārda implementation. Šajā gadījumā visi apraksti no šiem moduļiem var tikt izmantoti tikai realizācijas sekcijā.
Asteroīdu atklāja 1852. gada 16. novembrī angļu astronoms Džons Hainds Bišopa observatorijā Londonā. Haindam tas bija septītais atklātais asteroīds (kopā 10). Asteroīds nodēvēts mūzas Kalliopes vārdā. Vārdu izvēlējās Karaliskās astronomijas savienības prezidents Džons Adamss. Grieķu mitoloģijā Kalliope ir Zeva un Mnēmosines meita, visu dzejnieku un dzejas mākslas aizgādne.

Kendra Harisone (angļu: Kendra Harrison; dzimusi 1992. gada 18. septembrī) ir amerikāņu vieglatlēte, startē 100 metru barjerskrējiena distancē.

Dzimis 1903. gada 27. decembrī Mazstraupes skolā skolotāja Pētera Veģa un Adelīnas Rozālijas (dzim. Rudzītes) ģimenē. Mācījās Longīna Ausēja reālskolā Cēsīs (no 1914), bet no 1917. gada Baku 1. reālskolā. Studēja Latvijas Universitātē, uzsāka pētījumus augu fizioloģijā.

433 Eross ieņem nozīmīgu vietu astronomijas vēsturē. 1900.-1901. gados, laikā, kad asteroīds atradās opozīcijā, astronomi visā pasaulē mērīja tā paralaksi, tādējādi cenšoties noteikt attālumu no Zemes līdz Saulei. Rezultāti tika apkopoti un nopublicēti 1910. gadā. Līdzīgi pasākumi tika veikti arī opozīcijas laikā 1930.-1931. gados. Iegūtie dati tika uzskatīti par vispāratzītiem līdz pat 1968. gadam, kad tika izgudrotas precīzākas metodes.

2010. gadā par 5,8 miljoniem USD nopirkts ASV uzņēmums Sybase, kas specializējies informācijas analīzē un mobilo datu apstrādē. 2011. gadā izlaista atmiņas datubāzes sistēma SAP HANA. 2011. gadā nopirkts ASV uzņēmums SuccessFactors, kas izstrādā mākoņbāzētu cilvēkresursu vadīšanas programmatūru. 2012. gadā iegādāts programmatūras uzņēmums Ariba. 2014. gadā par 8,3 miljardiem ASV dolāru nopirks uzņēmumu Concur Technologies, kas uzturēja mākoņbāzētu ceļojumu un izmaksu pārvaldības programmatūru. Šis bija līdz šim dārgākais SAP darījums. 2014. gadā SAP sāka sadarbību ar IBM mākoņbāzētu pakalpojumu pārdošanā. 2015. gadā sākta sadarbība ar HPE, lai nodrošinātu SAP platformas drošus hibrīdus mākoņbāzētus pakalpojumus. Paziņota arī partnerība ar Microsoft, lai klientiem būtu pieejami rīki datu vizualizācijai, kā arī uzlabotām mobilajām lietotnēm. 2016. gadā SAP paziņoja par nodomu veikt lielas investīcijas lietu interneta tehnoloģijās.

Tieši Oksfordā viņš iepazinās ar scenāristu Ričardu Kērtisu. Kopā viņi uzrakstīja un iestudēja komisku rēviju teātrī Playhouse, Oksfordā, pēc tam teātrī Fringe, Edinburgā. 1978. gadā uzaicināja tēlot galvenās lomas uzreiz divos seriālos. Viņš priekšroku deva darbam BBC kanāla populārajā šovā Not The Nine O’Clock News. Šis šovs 1981. gadā ir apbalvots ar BAFTA televīzijas balvu kā "Labākais izklaides raidījums" (1980), kā arī Atkinsons ieguva BAFTA televīzijas balvu "Labākais izklaides sniegums". Otrreiz šo balvu Atkinsons ieguva par lomu TV seriālā Blackadder Goes Forth (1989).
Īpaši savdabīgas ir dejotājmušu "dejas" kāzu lidojuma laikā (no tā cēlies arī dzimtas nosaukums). Tēviņš un mātīte veic sinhronas un diezgan sarežģītas kustības, tuvojoties un attālinoties, kustoties pa labi un pa kreisi, reizēm pārvietojoties pa apli vai astoņnieku. Deju kustības katrai dejotājmušu sugai ir atšķirīgas, tādējādi caur šādu deju tiek noteikta partnera piederība pareizajai sugai. Šīs dejas raksturojas arī ar to, ka tēviņi ņem līdzi visbiežāk labi iepakotu, zīda tīmeklī ietītu medījumu — sīku mušiņu vai odu. Reizēm zīda pauniņa ir tukša, bez kukaiņa. Pirms kopulācijas tēviņš šo „dāvanu” piedāvā mātītei, tādējādi glābjot savu paša dzīvību, jo mātītes bieži vien pēc kopulācijas var apēst arī tēviņu. Interesanti, ka šādu „dāvanu” partnerei sagādā arī no ziedu nektāra pārtiekošās sugas, un tēviņam nav jābaidās kļūt par partneres upuri.

Viņš ir Real Betis jaunatnes skolas audzēknis, La Liga debitējis šī kluba sastāvā 1997.—1998. gada sezonā. Vēlāk pārgāja uz Celta de Vigo, ar ko tika startēts UEFA Čempionu līgā, kā arī tika aizvadītas veiksmīgas sezonas Spānijas čempionātā. Kopš 2008. gada pārstāv FC Barcelona. Tā sastāvā trīs reizes uzvarējis Spānijas čempionātā, 2009. gadā izcīnījis uzvaru Spānijas Karaļa kausa izcīņā; trīs reizes uzvarējis Spānijas Superkausā un divas reizes — UEFA Čempionu līgā.

Saskaņā ar jaunākajiem ģenētiskajiem pētījumiem, ģints sistemātikai ir veikta revīzija, un lielākā daļa Eiropā un dažas Rietumāzijā dzīvojošās sapalu sugas izdalītas jaunā Eiropas sapalu ģintī (Squalius). Izmaiņas sistemātikā nav viennozīmīgas, un pēdējos gados vairākām sugām to piederība vienai vai otrai ģintij ir vairākkārtīgi mainījusies. No Eirāzijas sapalu ģints ir atdalītas vēl divas jaunas ģintis: Ponto-Kaspijas sapali (Petroleuciscus) un Dienvideiropas sapali (Telestes).

Pirmoreiz romānu izdeva kāda mazpazīstama Brazīlijas izdevniecība. Kaut arī grāmatas tirdzniecība bija veiksmīga, izdevējs ieteica Koelju, ka viņš "varētu vairāk naudas nopelnīt biržā".

SAP AG akcijas tiek kotētas Frankfurtes un Ņujorkas fondu biržā. Lielākie akcionāri: Hasso Plattner (7,14 %), Klaus Tschira (6,32 %), Dietmar Hopp (5,31 %), BlackRock, Inc. (5,02 %).

Ilgtermiņa risinājums. Paaudzi jaunāka mantinieka laicīga paaugstināšana amatos un brīvprātīga Brežņeva aiziešana pensijā. Par ticamāko jaunās paaudzes kandidātu šajā laikā tiek uzskatīts Grigorijs Romanovs, kurš ir Politbiroja biedrs kopš 1976. gada.

Gaiļi bieži un skaļi dzied, signalizējot par savu teritoriju citiem gaiļiem, bet tas dzied arī tad, ja ir par kaut ko satraucies. Toties vistas klukst pēc tam , kad ir izdējušas olu, vai arī, lai sasauktu cālēnus. Vistām ir vairāk nekā 200 skaņu paveidu, ko tās izmanto savstarpējai komunikācijai.

2011. gada vasarā Frolovs pievienojās Kontinentālās hokeja līgas klubam Omskas "Avangard", sākot ar 2012.—13. gada sezonu pildot arī tās kapteiņa funkcijas. 2013.—14. gada sezonas pirmajā pusē Frolovs pārcēlās uz Maskavas CSKA. Pēc sezonas beigām ceļgala traumu dēļ paziņoja par karjeras beigšanu, taču gadu vēlāk atgriezās hokejā, noslēdzot līgumu ar Ņižņijnovgorodas "Torpedo".
Problēmas tika novērstas nākamajā gadā un Dienvidu bāze tika ierīkota Berija salā Margeritas līcī. Bāzes ierīkošanai tika izmantoti materiāli no nelietotas vaļu mednieku bāzes Disepšenas salā. No šīs bāzes arī tika veikta lielākā daļa izpētes un zinātnisko pārgājienu. Lielākā daļa no tiem tika veikta suņu pajūgos un garākais bija 10 nedēļu garumā un ap 500 km tālu uz dienvidiem, kura laikā tika atklāts un apsekota Džordža VI šaurums, kas atdala Aleksandra I salu no kontinenta. Tāpat pārgājiena laikā tika secināts, ka nepastāv šaurums, kas savienotu Belinshauzena un Vedela jūras un Greiema Zeme ir pussala. Tāpat ekspedīcijas vajadzībām intensīvi tika izmantota lidmašīna, kas izrādījās praktisks līdzeklis maršruta izpētei, apsekošanai un pārtikas un degvielas noliktavu ierīkošanai garākiem pārgājieniem. Ekspedīcijas gaitā 1600 km Greiema Zemes piekrastes tika veikta aerofotografēšana un kartēšana.

Matemātikā par naturāliem skaitļiem sauc skaitļus 1, 2, 3, ... (dažreiz tiek iekļauta arī nulle). Divi galvenie naturālo skaitļu lietošanas mērķi ir skaitīšana (piemēram, rokai ir 5 pirksti) un sakārtošana (piemēram, 3. sportists, kas sasniedza finišu). Naturālos skaitļus formāli definē ar Peano aksiomu palīdzību.

1924. gada 7. jūlijā Kalniešu APSR tika likvidēta un tās sastāvā izveidoja Ziemeļosetijas, Čečenu un Ingušu autonomos apgabalus, kā arī Vladikaukāza pilsētu un Sunžas kazaku apgabalu.

Trests ir uzņēmuma apvienība, kurā tie zaudē ne tikai komerciālo, bet arī ražošanas atkarību. Trestā ietilpst gan vienas nozares dažādi uzņēmumi, gan arī uzņēmumi, kuri veic izejvielu secīgu pārstrādi.

1984. gadā Šveicē dibināts pirmais meitas uzņēmums ārvalstīs SAP (International) AG. 1987. gadā sākts darbs pie SAP R/3. 1988. gadā uzņēmums pārreģistrēts kā publiska akciju sabiedrība SAP AG. Akcijas sāktas kotēt Frankfurtes un Štutgartes fondu biržā.

Pirms izšķilšanās vista var dzirdēt cālēnu čiepstēšanu olā. Tā maigi pieklauvē pie čaumalas, lai rosinātu cālēnus pārsist čaumalu no iekšpuses. Šķiļoties cālēns vispirms izlauž nelielu elpošanas caurumiņu, parasti tas ir olas smailajā galā. Tad cālēns nedaudz atpūšas, uzsūcot pēdējo olas dzeltenumu. Tad cālēns izlauž lielāku caurumu un izrāpjas no olas. Tas ir slapjš, bet drīz vien ligzdas siltumā izžūst un kļūst pūkains.

1976. gadā Knorrs nomira, un par viņa pēcteci kļuva Frederiks Viljams Francs (Frederick William Franz, 1893.-1992.). 1977. gadā 216 valstīs bija apmēram 2 223 000 Jehovas liecinieku, bet kopējais ikgadējā Jēzus nāves Atceres vakara apmeklētāju skaits visā pasaulē pārsniedza 5 100 000. 1982. gadā iznāk grāmata Tu vari dzīvot mūžīgi paradīzē uz Zemes (grāmatas metiens pārsniedza 220 000 000 vairāk nekā 125 valodās). Frederiks Viljams nomira 1992. gadā 99 gadu vecumā. Par viņa pēcteci kļuva Miltons G. Henšels. Viņš bija Sargtorņa biedrības piektais prezidents. 2005. gadā tika izdota grāmata "Ko patiesībā māca Bībele?", un pašlaik tā ir galvenais palīglīdzeklis, vadot bezmaksas Bībeles nodarbības ar interesentiem.
Pēdējo gadu pētījumi liecina, ka vistas pieradināšana sākusies Dienvidaustrumāzijā: Taizemē un Vjetnamā. Tas noticis pirms vairāk kā 10 000 gadiem. Daļēji pieradinātās vistas izplatījās tālāk uz kaimiņu zemēm, uz Ķīnu un tālāk uz Indiju, kur tās kļuva par tipiskiem mājdzīvniekiem. No Indijas pieradinātā vista nokļuva Persijā un Mazāzijā. Pirms 5000 gadiem mājas vista sasniedza Eiropu: Seno Grieķiju, Rumāniju, Turciju un Ukrainu. Rietumeiropu mājas vista sasniedza vēlāk, tikai pirms 2000 gadiem. Senajā Ēģiptē mājas vista tiek iepazīta apmēram pirms 3400 gadiem, 18. dinastijas laikā. To sauca par putnu, kas katru dienu dēj. Saskaņā ar Tutmosa III hroniku mājas vista tika ievesta no Sīrijas un Babilonijas.

Siāmas milzu karpa (Catlocarpio siamensis) ir liela auguma karpu dzimtas (Cyprinidae) saldūdens zivs, kas ir vienīgā suga Siāmas milzu karpu ģintī (Catlocarpio). Tā mājo Mēklonas un Mekongas upju baseinos Indoķīnā (Taizemē, Kambodžā, Laosā un Vjetnamā). Čavphrajas upes baseinā Siāmas milzu karpa ir izmirusi. Sugas populācija pēdējos gados ir strauji samazinājusies un saskaņā ar Starptautiskās dabas un dabas resursu aizsardzības savienības datiem tā ir kritiski apdraudēta (angļu: Critically Endangered). Siāmas milzu karpa ir Kambodžas nacionālā zivs.

Zobenzivij blakus tās acīm atrodas speciāls orgāns, kas silda zivs acis un smadzenes. Acis ir par 10—15°C siltākas nekā apkārtējie ūdeņi, ķermenim saglabājoties vienādai temperatūrai ar vidi. Galvas un acu sasildīšana uzlabo zobenzivs spēju redzēt un medīt. Tās redze un reakcija ir 10 reizes labāka nekā citām zivīm dziļumā. No vairāk kā 25 000 zivju sugām pasaulē tikai 22 sugām piemīt šāds acu un smadzeņu sildīšanas orgāns. Tās ir zobenzivis, marlīni, tunzivis un dažas haizivis.

Katusha–Alpecin (krievu: Катюша, UCI komandas kods: KAT) ir Šveices šosejas riteņbraukšanas komanda, kura piedalās UCI World Tour, izmantojot Canyon velosipēdus.

1998.—1999. gada NBA lokauts bija trešais lokauts Nacionālās basketbola asociācijas vēsturē. Tas ilga no 1998. gada 1. jūlija līdz 1999. gada 20. janvārim un samazināja 1998.—1999. gada NBA sezonu līdz 50 spēlēm katrai komandai. Lokauts izcēlās nesaskaņu dēļ starp NBA vadību un spēlētāju asociāciju. Līgas vadība vēlējās ieviest izmaiņas NBA algu griestu noteikumos.

Kioto prefektūra ir viena no Japānas prefektūrām, kas atrodas Kansai reģionā uz Honsju salas. Tā robežojas ar Fukuji ziemeļaustrumos, ar Siga austrumos, ar Nara dienvidos, ar Osaka dienvidrietumos un ar Hjogo rietumos. Prefektūru ziemeļos apskalo Japāņu jūra. Lielākā pilsēta un administratīvais centrs ir Kioto. Prefektūras kopējā platība ir 4 613 km2, 2011. gada sākumā tajā dzīvoja 2 633 428 iedzīvotāji. Tā ir trīspadsmitā lielākā prefektūra Japānā pēc iedzīvotāju skaita un trīsdesmit pirmā lielākā pēc platības.

Pēc tam, kad atklājās viņa saistība ar Tautas partiju nomelnojošu anonīmu skrejlapu izplatīšanu, kas bija notikusi pirms 8. Saeimas vēlēšanām, 2002. gada 14. oktobrī P. Apinis tika izslēgts no "Latvijas Ceļa".
NanoSail-D starta konfigurācijā ir trīs CubeSat lieluma pavadonis ar sānu malām 30 × 10 × 10 cm un 4 kg masu. Pēc buras izvēršanas tās laukums ir 10 m³. Bura veidota no polimēra CP1, kas nav biezāks par zīdpapīru.

Arī šodien Meks turpina filmēt un montēt pirms gadu desmitiem safilmētos kadrus. Tā kā izejmateriāla kļūst arvien vairāk, Meks sāk meklēt jaunas formas un veidus to izrādīšanai – videoinstalācijas. Jons Meks spēlējas ar attēliem un skaņām, atdzīvinot un pārraidot labāko, kas reiz trāpījies kameras acī. [4]

Kredītreitings ir privātpersonas, uzņēmuma, reģiona vai valsts kredītspēju novērtējums. Kredītreitingus sastāda, vadoties pēc augstākminēto tirgus dalībnieku iepriekšējās un pašreizējās finansu vēstures, kā arī, izvērtējot to īpašumus un finansiālās saistības (parādus). Šī novērtējuma pamatmērķis ir ļaut saprast potenciālajiem kreditoriem un investoriem laicīgas finansiālo saistību nokārtošanas iespējas. Pēdējā laikā ir paplašinājusies arī kredītreitingu lietošanas vide: tos izmanto jauno apdrošināšanas iemaksu aprēķiniem, īres nomas aprēķiniem, kā arī vakanču izskatīšanas procesā palīdz izvērtēt kandidātu īpašības.

Atcelšanām no amatiem ir arī politiski iemesli, ne tikai vēlme nostiprināt varu. 1965. gadā Brežņevam ir strīds ar Podgorniju par līdzekļu sadali starp vieglo rūpniecību un aizsardzību; 1967. gadā strīds ar Šeļepinu par Tuvo Austrumu politiku; 1971. gadā strīds ar Genādiju Voronovu par lauksaimniecību, 1972. gadā strīds ar Šeļestu par starptautiskā saspīlējuma atslābuma politiku.

Akmeņsalas draudzes novads izveidojās uz bijušās Mazjumpravas muižas īpašumiem, kuriem 16. gadsimta beigās pievienoja daudzas Daugavas salas. Zviedru Vidzemes laikā 1627. gadā muižu ieguva Rīgas monētu kaltuves meistars Martins Vulfs, kas 1636. gadā to pārdeva Rīgas pilsētai par septiņiem tūkstošiem dālderu. Pēc Lielā Ziemeļu kara beigām 1732. gadā uz Akmeņsalas uzbūvēja koka baznīcu. 1792. - 1794. gadā uzcēla jaunu mūra Katlakalna baznīcas ēku, kuru projektēja Rīgas pilsētas galvenais būvmeistars Kristofs Hāberlands.

433 Eross ir S tipa Zemei tuvais Amora grupas asteroīds. Tas ir otrs lielākais Zemei tuvais asteroīds pēc 1036 Ganimēda un pirmais atklātais šāda tipa asteroīds.

Grenlande ir reti apdzīvota (0,16 cilvēki uz kvadrātkilometru), aptuveni 16 tūkstoši tās iedzīvotāju dzīvo galvaspilsētā Nūkā (Gothobā). Salā ir 16 mazpilsētas un 66 citas apdzīvotas vietas.

Aleksandrs VI, īstajā vārdā Roderiks Bordža (valensiešu: Roderic Llançol i de Borja, itāļu: Rodrigo Borgia, dzimis 1431. gada 1. janvārī, miris 1503. gada 18. augustā), bija Romas pāvests no 1492. līdz 1503. gadam.

Tradicionāls mūzikas instruments toradžiem ir bambusa flauta pasulina (Pa'suling). Šis instruments tiek izmantots daudzu deju pavadīšanai, piemēram, pateicības dejā Ma'bondensan flauta pavada puskailus dejotājus ar gariem nagiem. Tikai toradžiem raksturīgi instrumenti ir papelle (Pa'pelle), ko gatavo no palmu lapām un pakarombi (Pa'karombi; līdzīgs vargānam). Papelli spēlē ražas novākšanas laikā un mājas iesvētīšanas ceremonijās.
Kā aktieris ir sadarbojies ar tādiem Holivudas režisoriem kā Frānsisu Fordu Kopolu, Kristoferu Nolanu, Ridliju Skotu, Kventinu Tarantīno, Robertu Zemeki un Oliveru Stounu.

Iesākumā Atkinsons sastapās arī ar sarežģījumiem. 1980. gadā komiķa Atkinsona solo izrādes Ņujorkā tika atceltas uz trim nedēļām, jo amerikāņu kritiķi izvirzīja apsūdzības par "tualetes humoru". Pati ietekmīgākā ASV avīze The New York Times rakstīja savās slejās par "angļu pamuļķu piedauzībām".

Kutna Hora (čehu: Kutná Hora) ir pilsēta Čehijā, Centrālčehijas apgabala Kutna Horas apriņķa centrs. Viduslaikos - ievērojams sudraba ieguves centrs. Pilsētas centrs - UNESCO Pasaules mantojuma sarakstā.

2010. gada Eirodziesmas finālā grupa ieņēma 6. vietu ar dziesmu "Lullaby For My Dreammate (Diamond Lullaby)". Grupa piedalījās 2011. gada Eirodziesmā ar dziesmu "Upside Down", kvalificējās finālam, taču nepiedalījās tajā Agnese Rakovska slimības dēļ.

Bārnijs Frenks (angļu: Barney Frank; dzimis 1940. gada 31. martā) ir amerikāņu advokāts un politiķis. Kopš 1981. gada ir Pārstāvju palātas loceklis no Masačūsetsas 4. Kongresa apgabala, pārstāv Demokrātu partiju. B. Frenks tiek uzskatīts par vienu no redzamākajiem geju politiķiem ASV.

Latvijā mājo 3 Eirāzijas sapalu ģints sugas — ālants (Leuciscus idus), baltais sapals (Leuciscus leuciscus) un salate (Leuciscus aspius). Sastopami daudzās upēs un ezeros, kā arī jūras piekrastē, upju grīvu rajonos.

Jupiters (kā arī visas pārējās gigantiskās planētas) tika pētīts tikai ar NASA starpplanētu zondēm. Pirmās Ganimēda kosmiskās fotogrāfijas veica zonde „Pioneer-10”, kas lidoja garām Jupiteram 1973. gada decembrī. Turklāt „Pioneer-10” precizēja Ganimēda izmērus un blīvumu.

Saifs ir zilganbalta B spektra klases pārmilzu zvaigzne. Zvaigzne ir ļoti karsta (26 000 K jeb ~25700 °C), viena no karstākajām Oriona zvaigznājā. Informācija par Saifa starjaudu dažādos avotos atšķiras, tā svārstās no 6 000līdz pat 65 000 Saules starjaudām. Lai arī Saifs no Saules atrodas apmēram vienādā attālumā ar Rīgelu, mēs to redzam kā krietni blāvāku zvaigzni (redzamais spožums ~2,1m), jo lielāko daļu savas enerģijas zvaigzne izstaro mums neredzamā diapazonā, turklāt zvaigznes spožums pieaug un samazinās 0,04 zvaigžņlielumu robežās. Saifs no Saules atrodas apmēram 650 gaismas gadu attālumā, tomēr pirms apmēram 9,2 miljoniem gadu tas atradās tikai 56 gaismas gadu attālumā un bija redzams kā -3,24 zvaigžņlieluma objekts.

Kataloģizētāji katrai vienībai (autors, grāmata, izdevniecība) piešķir unikālu teksta identifikatoru, kas tiek izmantots visu vienību aprakstā, kuros tiek izmantota šī vienība.

Ilmārs Šlāpins dzimis 1968. gadā. Mācījies Sprīdīšu astoņgadīgajā skolā, 13 gadu vecumā pārcēlās uz dzīvi Jelgavā un turpināja mācības Jelgavas 1. vidusskolā.

Džons H. Vatsons (angļu: John H. Watson) ir britu rakstnieka Artura Konana Doila radīts romānu un īso stāstu tēls. Viņš ir bijis armijas ārsts. Privātdetektīva Šerloka Holmsa dzīvokļa biedrs. Dzīvo Londonā 19. gadsimta beigās un 20. gadsimta sākumā. Grāmatas par Šerloku Holmsu tiek rakstītas pirmajā personā no Vatsona skatu punkta.
Britu Greiema Zemes ekspedīcija (angļu: British Graham Land Expedition), zināma arī kā BGLE, bija Antarktīdas izpētes ekspedīcija, ko rīkoja no 1934. līdz 1937. gadam. Ekspedīcijas vadītājs bija austrāliešu polārpētnieks Džons Raimils un tās sastāvā bija 16 cilvēki. Ekspedīcijas galvenais kuģis bija trīsmastu burinieks Penola, bet lidmašīnas, suņu un lielas daļas aprīkojuma transportēšanai tika izmantots kuģis Discovery II. Ekspedīcijas rīcībā bija vienmotora divplāksnis de Havilland Fox Moth.

Redlich, May. Lexikon deutschbaltischer Literatur. Eine Bibliographie. Hrsg. von der Georg-Dehio-Gesellschaft. Verlag Wissenschaft und Politik, Berend von Nottbeck : Köln, 1989, S. 43.

1980. gados tika iegūti ventiļu ražotāji: Somijas Neles Oy un ASV Jamesbury Inc, kurus 1988. gadā apvienoja kā Neles-Jamesbury; 1997. gadā tas kļuva par Neles Controls.

Pašreizējā mūra baznīcu 1862. gadā uzcēlis muižkungs Nābels. Sākotnēji tā ir bijusi Viļānu filialbaznīca. Pašlaik draudzi apkalpo mariāņi no Viļānu baznīcas. 2011. gadā baznīcā tika veikts remonts.

Par panākumiem turnīros FIDE 2007. gadā Haledai piešķīra starptautiskās lielmeistares (WGM) nosaukumu. Bijusi pirmā Ēģiptes šahiste, kas saņēmusi šo nosaukumu.

Tonkonanas celtniecība ir smags darbs un parasti tajā iesaistās visa dzimta. Ir trīs veidu tonkonanas: tonkonanlajuka (tongkonan layuk), kas ir ciema garīgais centrs un ciema vadības mītne, tonkonanpekamberana (tongkonan pekamberan) pieder dzimtas locekļiem, kas atbild par tradīciju ievērošanu un tonkonanbatu (tongkonan Batu), kas ir pārējo dzimtas locekļu mītnes. Mūsdienās tonkonanu ekskluzivitāte mazinās, jo vienkāršās šķiras pārstāvji tagad strādā ienesīgos darbos citur Indonēzijā un viņu ģimenes var atļauties uzcelt tonkonanas.

1828.—1832. gados bija pirmie nopietnie komponēšanas mēģinājumi. Vāgners sāka rakstīt uvertīra "Fausts". Sākās straujš radošs uzplaukums, tikpat aktīvi formējas viņa sociālpolitiskie, estētiskie uzskati. Vāgneru aizrāva revolucionāras idejas, atbrīvošanās kustības, īpaši poļu atbrīvošanās kustība (līdzjūtība pret viņiem parādījās uvertīrā "Polija"). Viņam nepatika mietpilsoniskā Vācijas sabiedrība. Sev tuvas idejas viņš saskatīja dzejnieka Heines darbos.

Šis modulis ir paredzēts efektīva darba ar ekrānu un tastatūru organizēšanai. Modulis CRT satur ekrāna režīmu, paplašinātu tastatūras kodu lasīšanas, krāsu, logu un skaņas izmantošanas pārvaldes apakšprogrammas. Tas nodrošina tādu programmu rakstīšanu, kurās paredzēta konkrēta izvade uz ekrāna, kā arī skaņa.

Nagļu baznīca ir laukakmeņu mūra viennavas celtne ar skārda jumtu, tipiskiem Latgalei diviem torņiem un flīžu grīdu. Tā ir 12,30 metrus gara un 9,70 metrus plata. Dievnama kora telpas balstās uz diviem pīlāriem. Baznīcai ir 1873. gadā izgatavotas ērģeles un harmonijs. Ap baznīcu ir koka žogs mūra stabos. Pie baznīcas atrodas plebānija.

Aizvēsturē Grenlandi apdzīvoja dažādas paleoeskimosu kultūras, par kurām ir atrastas liecības arheoloģiskajos izrakumos. Domājams, ka pirmoreiz paleoeskimosu kultūras Grenlandē uz dzīvi apmetās ap 2500. gadu p.m.ē. Vietējie iedzīvotāji galvenokārt nodarbojās ar vaļu medībām, kas nodrošināja tiem ēdienu izdzīvošanai.
Izteka - pie Viļānu pagasta Počiem. Tek ziemeļu virzienā austrumos no Masaļsku purva. Pie Masaļskiem pagriežas ziemeļrietumu virzienā, tek paralēli autoceļam A12 (Jēkabpils—Rēzekne—Ludza—Krievijas robeža (Terehova)), divreiz to šķērsojot. Ietek Malmutā netālu no Viļānu un Dekšāres pagastu robežas.

2001. gadā iegādāts Izraēlas uzņēmums TopTier Software. 2004. gadā izlaista integrētā platforma SAP NetWeaver, kuru izstrādāja Izraēlas speciālisti. 2006. gadā prezentēta uzņēmuma resursu plānošanas sistēma SAP ERP. 2007. gadā nopirkts ASV biznesa inteliģences uzņēmums Pilot Software. 2008. gadā iegādāts Francijas Business Objects.

Jehovas liecinieki uzskata sevi par tiem, kuri atgriezušies pie Bībeles pirmsākumiem, atmetot vēlāku laiku izpratnes uzslāņojumus. Dievu sauc vārdā Jehova, jo Vecajā derībā šis Dieva personvārds ticis lietots ap 7000 reižu, bet mūsdienās daudzos tulkojumos pārsvarā aizstāts ar titulu "Kungs". Noliedz Trīsvienības koncepciju. Jēzu Kristu atzīst par Jehovas dēlu, otro personu visumā, cilvēces grēku izpircēju, kurš tomēr ir autonoms no Jehovas. Svētais Gars ir Jehovas darbīgais spēks, enerģija darbībā, nevis persona. Bībeles tekstus izprot burtiski, izņemot vietas, kur konteksts apstiprina, ka izteikumi ir simboliski un tie ir jāpēta dziļāk. Jehovas liecinieki uzskata, ka pašreizējo pasauli pārvalda Sātans, kurš ietekmē un morāli degradē cilvēkus. Viņi tic, ka saskaņā ar Bībeles solījumu drīzā nākotnē uz Zemes tiks izveidota paradīze, kur daudz miljonu Dievam paklausīgu cilvēku varēs dzīvot mūžīgi, bet ļauna darītājus Dievs iznīcinās (Psalmi 37:9-11, 29).

Apdzīvotā vieta atrodas netālu no autoceļa A2, Romeškalna ezera krastā. Uz rietumiem no apdzīvotās vietas atrodas 219,6 metrus augstais Romeškalna paugurs.

Pēc “’Walden” un arī turpmāk septiņdesmitajos gados meks turpina ar atmiņu kolāžām, tostarp veltījumu Lietuvā pavadītajam laikam – “Reminiscences of a Journey to Lithuania” (1972), kur Meks cer ieraudzīt nevis Lietuvu tobrīd, bet tādu, kāda tā bijusi pirms divdesmit gadiem. Atrast nemainīgo. Līdzīgi arī Meka pirmo desmit Ņujorkā pavadīto gadu iespaidi apkopoti filmā “Lost, Lost, Lost” (1976). Starp Jona kino dienasgrāmatām (diary films) minams arī ģimenes portrets “Paradise, Not Yet Lost” (1979), kas zināma arī ar nosaukumu “Oona’s Third Year” un tiek veltīta ne vien meitas Onas pirmajiem trim dzīves gadiem, bet arī visas Meka ģimenes ainiņām Ņujorkā un ceļojumos ārpus tās. Tāds īsts mājas video, ko Meks tomēr spēj izcelt no ģimenes videotēkas un pārraidīt daudz universālākā pakāpē.

Kārlis Ābele (1896—1961) bija latviešu strēlnieku virsnieks, Lāčplēša Kara ordeņa kavalieris, vēlāk biologs un rakstnieks. Latvijas Universitātes un Baltijas Universitātes profesors. Viens no 1944. gada 17. marta Latvijas Centrālās padomes memoranda parakstītājiem. Pirmais latviešu augu anatoms, citologs un augu embriologs. Nodarbojies arī ar rakstniecību un dramaturģiju. Vairāku stāstu, lugu un dzejas krājumu autors.
Konkursā par ēkas projektu piedalījās vairāk nekā 600 darbi. Uzvarētāja projekts bija novatorisks, jo visas komunikācijas bija paredzēts izvietot ēkas ārpusē, respektīvi, uz tās sienām, lai atbrīvotu maksimāli daudz telpas ēkas iekšienē. Pompidū centra celtniecība norisinājās no 1971. līdz 1977. gadam. Centrs tika nosaukts pa godu franču valstsvīram Žoržam Pompidū, kurš bija Francijas prezidents no 1969. līdz savai nāvei 1974. gadā. Kopš 1977. gada Pompidū centru ir apmeklējuši vairāk kā 150 miljoni cilvēku.

12. augusts — Alūksnē tika uzstādīts jauns diennakts absolūtais temperatūras minimums, +6,5 °C. 2012. gadā tika uzstādīts jauns rekords, +5.8 °C.

Studenti parasti dzīvo viesu ģimenēs, kas viņus uzņem tirdzniecības vietās. Ģimenes kur dzīvot tiek meklētas vai nu ar interneta palīdzību, vai arī izmantojot šo pašu tehniku „door-to-door”. Studenti maksā īres maksu katru nedēļu un nodrošina savas maltītes. Mājokļus uzņēmums nenodrošina.

Luiss Viljams Tomlinsons (angļu: Louis Tomlinson; dzimis 1991. gada 24. decembrī Donkasterā) ir britu grupas "One Direction" dziedātājs, bet pašlaik darbojas kā solists.

Vista atšķirībā no daudziem citiem putniem olas spēj dēt visu gadu. Vienas dienas laikā tā izdēj tikai 1 olu, bet tā nedēj katru dienu. Vista dēj olas arī tad, ja barā nav neviena gaiļa. Šādas olas nav apaugļotas, un no tām nevar izšķilties cāļi. Dažādu šķirņu vistām ir dažādu krāsu olas, sākot no baltām un brūnām līdz pat zilām, zaļām un sārtām olām. Sārtās olas dēj Arakaunas šķirnes vistas no Dienvidāzijas. Dažādas šķirnes dēj dažādu olu skaitu gadā. Gaļas vistas izdēj apmēram 2x mazāk olu kā dējējvistas. Pirms 100 gadiem vistas arī dēja mazāk, kā mūsdienu dējējvistas. Piemēram, 1925. gadā vistas izdēja vidēji 100 olas gadā, bet 1979. gadā tika uzstādīts rekords – 371 ola 364 dienās. Mūsdienu dējējvista gadā vidēji izdēj 300 olas. Kad vista sasniedz 20 nedēļu vecumu, tā sāk dēt olas. Reizēm vienā olā ir vairāki olu dzeltenumi. Datētais rekords ir 9 dzeltenumi vienā olā. Jaunās vistas salīdzinot ar vecajām vistām dēj mazas olas, bet biežāk, un, jo vecāka vista, jo tā dēj lielākas olas, bet retāk. Vidēji 1 vistas ola sver 63 - 65 g, vieglākās sver 35 gramus, smagākās 80 gramu, olas garums vidēji ir ap 6 cm.

Naturālo skaitļu īpašības, kas saistītas ar dalāmību, tiek pētītas skaitļu teorijā, bet ar objektu skaita noteikšanu un sanumurēšanu saistītas problēmas tiek pētītas kombinatorikā.

Kopš 20. gadsimta 90. gadu vidus viņš pamatā nodarbojas ar politiskām kampaņām, veicinot brīvās programmatūras izplatību, kā arī asi vēršas pret programmatūras patentiem. Kā programmētājs viņš joprojām piedalās Emacs izstrādē. Stalmans ir vairāku universitāšu goda loceklis.

Modulis OVERLAY satur procedūras, funkcijas un mainīgos, kurus izmanto pārklājumu pārvaldes programma. Šo moduli izmanto programmās, kurām ir pieprasīts vairāk atmiņas, nekā tās ir reāli datorā. Tādēļ programmas darba laikā atmiņā būs atrodama tikai tās daļa. Modulis kompilē programmu pa daļām, katru no tam ierakstot atsevišķā izpildāmajā failā.
1959. gadā Olhams, 24 gadus vecs veterāns, kurš uzsāka vasaras pārdošanas programmu, kļuva par Southwestern lielāko akcionāru. Īpašumtiesības, kas ilga līdz 1968. gadam un prezidenta lomu, kas ilga līdz 1972. gadam.

Dzimta (vai "paplašinātā ģimene") toradžu sabiedrībā ir primārā sociālā un politiskā grupa. Katrā ciemā parasti dzīvo viena dzimta. Ciema centrālā ēka ir tradicionālā tonkonana. Katrai šādai tonkonanai ir nosaukums, kas kļūst arī par ciemata nosaukumu. Laulības starp attāliem radiniekiem ir ierasta prakse, kas stiprina dzimtas vienotību. Laulības starp tuviem radiniekiem tiek pieļautas tikai dižciltīgo vidū, lai novērstu mantas izkliedēšanos. Dzimtas locekļi ir cieši saistīti un aktīvi palīdz cits citam saimniecībā, palīdz atmaksāt parādus un kopīgi piedalās rituālos.

1242. gada karagājiens uz Kursu un Kuldīgas nodibināšana notika pēc Dānijas karaļa Valdemāra II un Romas pāvesta Gregorija IX nāves 1241. gadā, jo pirms tam abi pretojās Kurzemes pievienošanai Vācu ordeņa zemēm.

Jehovas liecinieki uzskata, ka katram cilvēkam ir tiesības uz gribas brīvību un iespēja izvēlēties savu dzīves ceļu, taču ja kristīts draudzes loceklis pārkāpj Bībeles normas un to nenožēlo, tad viņš tiek izslēgts no draudzes, lai saglabātu tās "tīrību".

Tuksneša kārpcūka (Phacochoerus aethiopicus) ir cūku dzimtas (Suidae) pārnadzis. Tas sastopamas Kenijā un Somālijā, kā arī, iespējams, Džibutijā, Eritrejā un Etiopijā. Tuksneša kārpcūkai ir divas pasugas, no kurām viena — Kāpas kārpcūka (P. a. aethiopicus) — ir izmirusi. Tā mājoja Austrumkāpā, Dienvidāfrikā, un izmira ap 1865. gadu.

Skrundas pagasts ir viena no Skrundas novada administratīvajām teritorijām tā austrumos, Ventas abos krastos. Teritorija sastāv no divām atsevišķām daļām, lielākā no kurām atrodas Ventas labajā krastā un dienvidos no Skrundas pilsētas, mazākā atdalīta ar Skrundas pilsētas un Rudbāržu pagasta teritoriju. Robežojas ar sava novada Skrundas pilsētu un Raņķu, Rudbāržu un Nīkrāces pagastiem, kā arī Kuldīgas novada Snēpeles (pa Ventu) un Vārmes pagastiem, Saldus novada Zirņu un Pampāļu pagastiem.

Intermediate system to intermediate system (IS-IS) ir maršrutēšanas protokols, paredzēts lietošanai autonomajās sistēmās iekšienē. IS-IS ir īpaši populārs lielu Interneta pakalpojumu sniedzēju (IPS) tīklos.

Mazākā ģintī ir sarkangalvas sarkanrīklīte (Petroica goodenovii), kuras ķermeņa garums mazākajiem īpatņiem ir apmēram 10 cm, svars 7 g. Lielākais ģintī ir Dienvidsalas mušķērājs (Petroica australis), kura ķermeņa garums var sasniegt 18 cm, svars 47 g.

What Do You Want From Me? ir vācu deju projekta Cascada singls no grupas otrā studijas albuma Perfect Day. Singls Vācijā iznāca ātrāk nekā citur Eiropā.
Vācu valodā operas nosaukums "Der fliegende Holländer", atsaucoties uz Vāgneru, ar šo viņš sāka savu karjeru kā dzejnieks, atmetot libretu veidotāja (tā vienkāršākajā nozīmē) lomu, opera nav veidota no atsevišķām daļām, bet ir kopējs muzikāls materiāls. Melodiju rakstīšana vairs nav atkarīga no āriju shematiskuma, bet vairāk iezīmē katru žestu un vārdu, ko gribējis redzēt komponists. Tas iezīmē svarīgu attīstību Vāgnera operu rakstīšanā, runājot tieši par darba konceptu. Ar šo darbu arī iezīmējas, ka komponistu aizrauj lieli, neparasti stāsti; pirmoreiz dzirdot šo, Vāgneru tas aizgrāba, viņš nemaldīgi saskatīja tā milzīgo efektu uz operas skatuves. Kopumā darbā savijušās reālas un fantastikas pasaules ainas, balstoties uz vācu tautasdziesmām, šeit jāmin ietekmes no vācu romantiskās (Vēbera) operas, kas kopumā ir vērtējams pozitīvi.

Klepus jeb klepošana (latīņu: tussis) ir reflektoriska darbība, kuras rezultātā caur mutes dobumu ar spēcīgu grūdienu izplūst gaiss. To bieži pavada klepum raksturīgs skaļš troksnis. Klepu izraisa gļotādas kairinājums elpceļos, piemēram, krēpas. Klepošana bieži ir viens no simptomiem dažādām slimībām. Šķaudīšana, kas ir līdzīga reflektoriska darbība, no klepošanas atšķiras ar to, ka šķavu gadījumā tiek kairināta deguna dobuma gļotāda.

Kubas adminstratīvo iedalījumu veido 15 provinces un 1 īpašā municipalitāte, kuras sīkāk iedalās 168 municipalitātēs. Pēc platības lielākā administratīvā iedalījuma vienība ir Kamagvejas province (15 413.8 km²), bet vismazākā — Huventudas sala (2419 km²). Pēc iedzīvotāju skaita visapdzīvotākā ir Havana (2 106 146 iedzīvotāji), bet vismazāk apdzīvota — Huventudas sala (84 263 iedzīvotāji).

Lai "dziedinātu" sevi no šīs neveiksmes, Koelju nolēma kopā ar sievu uz laiku pamest Riodežaneiro un pavadīja 40 dienas Mohaves tuksnesī. Pēc atgriešanās viņš izlēma turpināt cīnīties. Koelju bija "tik pārliecināts, ka tā ir lieliska grāmata, ka viņš sāka klauvēt pie durvīm".

Pilsētu dažkārt dēvē par „Zaļo Bursu” (turku: Yeşil Bursa), jo tajā atrodas daudzi parki un dārzi, kā arī pilsētu ieskauj meži un Uludaga kalnā esošais populārais slēpošanas kūrorts. Bursā atrodas vairāki agrāko Osmaņu impērijas sultānu mauzoleji.

Tā haotiskās prezentēšanas un neskaidrā novietojuma starp pamatīgajiem "The Joshua Tree" un "Achtung Baby" albumiem dēļ, šis albums ir viens no U2 nepopulārākajiem albumiem. Albumu un filmu tajā laikā vairāki kritiķi nosauca par pārāk lielīgu, norādot, ka U2 centušies sevi iekļaut starp roka leģendām (šajā projektā pieminēta un jūtama ietekme no B.B. Kinga, Elvisa Preslija, Džerija Lī Lūisa, Džonija Keša, Boba Dilana, "The Rolling Stones" un "The Beatles"), kas nebija saskaņā ar grupas jauniegūtajām ietekmēm. Daudzi šo projektu, ar tā uzsvaru uz rokmūzikas saknēm un politiskajām norādēm, sauca par pārāk nopietnu.

Agrākā zināmā Halsa glezna ir Jacobus Zaffius (1611), un ir iespējams, ka viņš bija māceklis pie sava novadnieka Karela van Mandera. Halss sasniedza popularitāti ar saviem pirmajiem grupu portretiem, no kuriem pazīstamākajos ir attēlotas Sv. Adriāna (1627) un Sv. Jura (1616) strēlnieku rotas. E.H. Gombrihs par Sv. Jura strēlnieku rotas virsnieku mielasta portretu saka:
2008. gada Kannu kinofestivālā Hārvijs Vainstīns paziņoja, ka ir nopircis tiesības uz filmu un būs tās producents. Filmas budžets bija paredzēts 60 miljonu USD apmērā. Vainstīns, kurš reti personīgi producē filmas, sacīja: "... esmu lojāls Paulu Koelju un nevienam citam". Koelju piebilda: "Esmu ļoti priecīgs, ka mana grāmata tiks filmēta tādā veidā, kā es to gribēju, un es ceru, ka mana darba gars un vienkāršība tiks saglabāta".

Jons Meks (Jonas Mekas) dzimis 1922. gada 24. decembrī un ir lietuviešu režisors, dzejnieks un mākslinieks, kurš bieži saukts arī par Amerikas eksperimentālā kino "krusttēvu".

Nkongsamba (franču: Nkongsamba) ir pilsēta Kamerūnas rietumu daļā, Piekrastes reģionā. Atrodas vidēji 826 metrus virs jūras līmeņa un 345 kilometru attālumā no Kamerūnas galvaspilsētas Jaundes. Pilsēta atrodas starp diviem kalniem. Pēc 2005. gada datiem pilsētā dzīvo 104 050 iedzīvotāji, tā ir desmitā lielākā pilsēta Kamerūnā pēc iedzīvotāju skaita. Dibināta 1917. gadā.

Regularitāte un kārtība, tāpat kā abstrakti ģeometriski raksti, ir viena no toradžu kokgrebumiem raksturīgajām iezīmēm (skatīt tabulu zemāk). Toradžu ornamenti atspoguļo kārtību, regularitāti, ģeometriskās un abstraktās formas, kas sastopamas dabā. Toradžu ornamenti ir pētīti etnomatemātikā, lai atklātu to matemātisko struktūru, tomēr paši toradži savā mākslā balstās uz izjūtu, nevis precīziem aprēķiniem un izmanto bambusa nūjas, lai izveidotu ģeometriskas formas.

1921. gadā J.B. Hendersons, 16 gadus vecs veterāns, iesāka vasaras pārdošanas programmu un kļuva par vienīgo uzņēmuma īpašnieku. 20. gadsimta 20. gadu laikā Hendersons panāca to, ka šī kompānija ir viena no lielākajām pārdošanas kompānijām Amerikas Savienotajās Valstīs.

1060. gadā Palermo ieņem normāņi Rudžero I vadībā. Līdz 1091. gadam Rudžero I ieņem visu Sicīliju un nodibina Sicīlijas karalisti. Laika gaitā arābu un normāņu kultūru elementi izveidojuši īpašo Palermo arhitektūras un sadzīves stilu.

Laikrakstu izplatīja galvenokārt Rīgā, iemetot to pastkastītēs, izkaisot uz ielas vai nosūtot pa pastu konkrētiem adresātiem. Atsevišķos gadījumos to izplatīja arī citviet Latvijā.

Türk Telekom Arena ir futbola stadions Stambulas Šišli rajonā, Turcijā un tas ir Stambulas "Galatasaray" mājas stadions. Stadiona celtniecība sākās 2007. gadā, bet atklāts tas tika 2011. gadā. Stadions ir viens no diviem pieczvaigžņu UEFA stadioniem Turcijā. Otrs ir Ataturka Olimpiskais stadions, kas arī atrodas Stambulā.

No 1837. gada augusta līdz 1839. gada jūlijam Vāgners Rīgā strādājis par Pilsētas teātra galveno diriģentu. "Rīgas posmā" Vāgnera politiskie uzskati vēl nebija pilnībā nobrieduši. Jaunības gadu simpātijas pret poļiem un vienlaikus cara kronēšanas svētkiem sacerētā himna "Nikolai" (1837) liecina par politisko uzskatu nekonsekvenci. Vāgners izteicies, ka vēlējies šai dziesmai piešķirt galēji despotisku un patriarhālu raksturu, kas uztverama kā zināma attaisnošanās līdz šim deklarēto uzskatu sakarā.
Jānis Kalnbērziņš (1893. gada 17. septembris — 1986. gada 4. februāris), zināms arī pēc segvārda Zaķis vai kā Jānis Kalnbērziņš-Zaķis, bija Latvijas PSR politiķis, LKP darbinieks. Pirmais LKP CK vadītājs okupētajā Latvijā. Pēc LKP rindu tīrīšanas no nacionālkomunistiem 1959. gadā atcelts no LKP CK Pirmā sekretāra amata.

Dzimis 1973. gadā Londonā. Kad viņam bija tikai 18 mēneši, viņa ģimene pārcēlusies uz Hallu, bet astoņu vai deviņu gadu vecumā — uz Bātu Somersetā. Vienu vasaru pavadījis Nacionālajā jaunatnes teātrī, vēlāk studējis Karaliskajā dramatiskās mākslas akadēmijā Londonā, kur arī sācis lietot vārdu "Endrū Linkolns".

no Klīversalas uz Andrejsalas dienvidrietumu daļu tika pārcelts pilsētas siļķu brāķis, kļūstot par Andrejsalas pirmo nozīmīgo saimniecisko objektu.

Oregona - viens no Amerikas Savienoto Valstu štatiem, atrodas Ziemeļrietumu reģionā. Oregonas galvaspilsēta ir Salema, 2007. gada martā štata gubernators ir Teds Kulongoskijs.

Aleksandrs Ovečkins (krievu: Александр Михайлович Овечкин, izrunā: [ˈɐlʲɪkˌsɑndr ɐˈvʲetʃkɪn]; dzimis 1985. gada 17. septembrī Maskavā, Krievijas PFSR, PSRS) ir profesionāls krievu hokejists, spēlē kreisās malas uzbrucēja pozīcijā, Krievijas hokeja izlases dalībnieks. Pašlaik (2016) pārstāv NHL klubu Vašingtonas "Capitals", kopš 2010. gada ir "Capitals" kapteinis.

1788. gadā leitnants Filips Kings un vēl 22 iedzīvotāji izveidoja Kingstonas ciemu kā cietumu, no visiem ciema iedzīvotājiem 15 bija ieslodzītie.

Raibspārnmušu virsdzimta (Tephritoidea) ir viena no Acalyptratae apakšsekcijas virsdzimtām, kas apvieno 9 mušu dzimtas, vairāk kā 7800 sugas. Tā ir viena no lielākajām virsdzimtām visā divspārņu kārtā, bet lielākā dzimta šajā grupā ir raibspārnmušu dzimta (Tephritidae), apvienojot vairāk kā pusi no visām virsdzimtas sugām. Vislielākā sugu dažādība sastopama tropos. Latvijā sastopamas raibspārnmušu virsdzimtas sugas no sešām dzimtām.

Stacija Litlamerika I tika ierīkota 1929. gada janvārī un darbojās 14 mēnešus. Stacija tika ierīkota kā amerikāņu polārpētnieka Ričarda Bērda ekspedīcijas bāzes nometne. Tika veiktas vairākas ekspedīcijas ar lidmašīnām, suņu pajūgiem un sniegamobiļiem. No Litlamerika I stacijas 1929. gada 29. novembrī tika veikts pirmais lidojums uz Dienvidpolu.

Turbo Pascal ir vairāk kā 60 rezervētu vārdu, kuri lietojami tikai tiem paredzētajā nolūkā. Tie ir: absolute, begin, constructor, do, external, function, in, label, not, packed, public, shl, to, uses, with, and, break, continue, downto, far, goto, inline, mod, object, private, record, shr, type, var, xor, array, case, destructor, else, file, if, interface, near, of, procedure, repeat, string, unit, virtual, assembler, const, div, end, for, implementation, interrupt, nil, or, program, set, then, until, while.

Vålerenga Ishockey ir hokeja komanda, kas bāzēta Oslo, Norvēģijā, un spēlē Norvēģijas hokeja līgā. Klubs dibināts 1913. gadā, taču hokeja nodaļa tika izveidota vien 1950. gados. 26 reizes Vålerenga Ishockey izcīnījusi Norvēģijas čempiones titulu. Tā ir Norvēģijas titulētākā hokeja komanda.